b"\n_START_ARTICLE_\nHenri de R\xc3\xa9gnier\n_START_PARAGRAPH_\nHenri Fran\xc3\xa7ois Joseph de R\xc3\xa9gnier (28. joulukuuta 1864 Honfleur, Calvados, Ranska - 23. toukokuuta 1936, Pariisi, Ranska) oli ranskalainen symbolistinen runoilija, jota pidet\xc3\xa4\xc3\xa4n yhten\xc3\xa4 merkitt\xc3\xa4vimmist\xc3\xa4 ranskalaisista 1900-luvun alun runoilijoista.H\xc3\xa4n oli Ranskan akatemian j\xc3\xa4sen.  _NEWLINE_R\xc3\xa9gnier oli suuntautumassa diplomaatiksi ja opiskeli Pariisissa oikeustiedett\xc3\xa4, kun h\xc3\xa4n tutustui symbolistisiin runoilijoihin. H\xc3\xa4nen esikoiskokoelmansa Lendemains ilmestyi 1885. H\xc3\xa4nen runojaan ilmestyi ranskalaisissa ja Belgialaisissa julkaisuissa. H\xc3\xa4n palasi my\xc3\xb6hemmin klassisen perinteen pariin. H\xc3\xa4nen tuotannossaan n\xc3\xa4kyy vaikutteita St\xc3\xa9phane Mallarm\xc3\xa9lta. Runokokoelmien lis\xc3\xa4ksi h\xc3\xa4nelt\xc3\xa4 ilmestyi romaaneja ja kertomuksia._NEWLINE_H. de R\xc3\xa9gnier oli naimisissa runoilija Jos\xc3\xa9 Mar\xc3\xada de Heredian tytt\xc3\xa4ren Marie de Heredian kanssa, joka julkaisi proosaa ja runoja nimell\xc3\xa4 G\xc3\xa9rard d'Houville."